Kulvos Abraomo Kulviečio mokykla

Jonavos rajono Kulvos Abraomo Kulviečio mokykla – dieninė, savarankiško mokymosi bendrojo lavinimo mokykla Kulvoje, Kauno g. 7, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190306649, steigėjas Jonavos rajono savivaldybės taryba.

1901 m. įsteigta pradžios mokykla, 1953–1999 m. septynmetė, aštuonmetė, devynmetė, nuo 1999 m. Kulvos Abraomo Kulviečio pagrindinė mokykla.

Istorija 

1901 m.  Kauno liaudies mokyklų direkcijos Kulvos mokyklos mokytojo D. Kudlovičiaus ataskaita liudija, kad tais metais įkurta Kulvos pradžios mokykla. Pirmosios žinios apie mokyklą pasiekia iš 1901 m. „Pamiatnaja knižka Kovenskoj guberniji“.
   
1953 m. rugsėjo 12 d. Jonavos rajono Darbo žmonių deputatų tarybos vykdomojo komiteto sprendimu Nr. 247 Kulvos mokykla pavadinta septynmete. 1961 m. rugsėjo 20 d. Jonavos raj. Darbo žmonių deputatų tarybos vykdomojo komiteto sprendimu Nr. 386 1961 m. spalio 1 d. prie mokyklos atidaryta Kulvos vakarinė mokykla. Vėliau buvo aštuonmetė, devynmetė mokykla.
  
1999 m.  birželio 10 d. Jonavos rajono savivaldybės tarybos sprendimu mokykloje įsteigta dešimta klasė ir suteiktas Abraomo Kulviečio pagrindinės mokyklos vardas. 2015 m. prijungtas Kulvos vaikų darželis-lopšelis „Raudonkepuraitė“, o mokykla pervadinta Kulvos Abraomo Kulviečio mokykla. 2020 m. prijungtas Batėgalos universalus daugiafunkcis centras.

Direktoriai 
 Rima Jarusevičiūtė
 Renata Špokienė

Žymūs mokiniai 
 Jonas Kartanas, pedagogas

Nuorodos 

 Mokyklos svetainė

Kulva
Lietuvos pagrindinės mokyklos
Jonavos rajono savivaldybės mokyklos